Diari Oficial de la Generalitat Valenciana


Sumari del DOGV 2359, del 04-10-1994 (1994/832552)

DECRET 201/1994, de 13 de setembre, del Govern Valencià, que accepta la transferència del Centre de Planificació Familiar de l'Ajuntament d'Altea.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/09/13/201/dof/vci/html**

### Dades del document

Número de DOGV
:   2359

Data del DOGV
:   04-10-1994

Secció del DOGV
:   DISPOSICIONS GENERALS

Número del document
:   1994/832552


Data del document
:   13-09-1994

Organisme emissor
:   Conselleria de Sanitat i Consum

Tipus de document
:   Decret

Correcció d'errades

DECRET 201/1994, de 13 de setembre, del Govern Valencià, que accepta la transferència del Centre de Planificació Familiar de l'Ajuntament d'Altea. [94/6457]  
A la Comunitat valenciana, a partir de 1980, els ajuntaments han creat centres de planificació familiar que, junt amb els de la Diputació de València i els del Servei Valencià de Salut, completen la xarxa de serveis públics de planificació familiar i sexualitat. La prestació de serveis en aquesta matèria és regulada pel Decret 149/1986, de 24 de novembre, del Govern Valencià, i ordres de la Conselleria de Sanitat i Consum de 31 de març de 1987 i de 30 de gener de 1991. L'ordenació territorial dels centres de planificació familiar i la seua cobertura s'establí per mig d'una ordre de 30 de gener de 1991.  
La Llei de la Generalitat Valenciana 8/1987, de 4 de desembre, del Servei Valencià de Salut, en la seua disposició transitòria tercera estableix la integració de tots els recursos sanitaris públics en un dispositiu funcional únic i l'adscripció al Servei Valencià de Salut dels serveis i establiments sanitaris de les entitats locals que transfereixen a la Generalitat Valenciana.  
Igualment, disposa que la transferència tindrà lloc en un termini de tres anys a partir de la publicació de l'esmentada llei en el Diari Oficial de la Generalitat Valenciana, encara que l'esmentat termini ha estat ampliat en les successives lleis de pressupostos de la Generalitat Valenciana.  
El Decret 46/1988, de 12 d'abril, del Govern Valencià, pel qual aprova el Reglament d'Organització i Funcionament del Servei Valencià de Salut, va preveure en la seua disposició transitòria segona la creació d'una comissió mixta per a la transferència i adscripció dels serveis i establiments sanitaris de les corporacions locals al Servei Valencià de Salut, integrada per representants de les conselleries d'Administració Pública, d'Economia i Hisenda i de Sanitat i Consum, i també de les corporacions locals afectades.  
El Decret 109/1988, de 18 de juliol, del Govern Valencià, contempla la creació de la comissió mixta amb les corporacions locals per a la transferència dels seus serveis i establiments sanitaris al Servei Valencià de Salut com a instrument idoni que aplica el mandat establert en la Llei del Servei Valencià de Salut.  
Aquesta comissió ha estudiat el traspàs dels serveis i establiments sanitaris integrats en els centres de Planificació Familiar de titularitat municipal, adequat en aquest moment, ja que en al municipi tenen un centre de salut on poden situar les dependències del Centre de Planificació Familiar.  
Es va adoptar, en sessió de 13 de juliol de 1994, l'acord sobre la transferència del Centre de Planificació Familiar d'Altea a la Generalitat Valenciana, la qual necessita l'aprovació del Govern Valencià mitjançant un Decret, a proposta del conseller de Sanitat i Consum i amb deliberació prèvia del Govern Valencià, en la reunión del dia 13 de setembre de 1994,  
DECRETE:  
Article primer  
Aprovar l'acord de la comissió mixta, de l'ajuntament d'Altea-Generalitat Valenciana, pel qual transfereix el Servei de Planificació Familiar de l'ajuntament a la Generalitat Valenciana, i també els mitjans personals i materials.  
Article segon  
En conseqüència, accepten la transferència a la Generalitat Valenciana dels serveis i de les funcions corresponents en els termes i condicions expressats en el conveni de transferència que s'inclou com a annex d'aquest decret, i disposa la seua adscripció al Servei Valencià de Salut.  
Queden traspassats a la Generalitat Valenciana els béns mobles i els mitjans personals, la documentació i els expedients a què fa referència l'acord de la comissió mixta, segons els termes i condicions que s'especifiquen.  
Article tercer  
El traspàs a què fa referència aquest decret serà efectiu a partir del dia 1 d'agost de 1994.  
Article quart  
La Generalitat Valenciana, a través de la Conselleria de Sanitat i Consum, oferta la integració en els estatuts jurídics de personal aplicats al personal del Servei Valencià de Salut, al personal fix transferit, funcionari o laboral, siga quin siga el seu actual règim jurídic, d'acord amb les homologacions que la norma d'aplicació d'aquest decret concrete.  
La Conselleria d'Economia i Hisenda i la de Sanitat i Consum adoptaran les mesures necessàries perquè siga efectiva la transferència del personal i dels mitjans materials adscrits al centre.  
DISPOSICIONS FINALS  
Primera  
Faculta el conseller de Sanitat i Consum per dictar les disposicions que siguen necessàries per a aplicar i desenvolupar aquest decret.  
Segona  
Aquest decret serà efectiu l'endemà de la seua publicació en el Diari Oficial de la Generalitat Valenciana.  
València, 13 de setembre de 1994.  
El Presidente de la Generalitat Valenciana,  
JOAN LERMA I BLASCO  
El Conseller de Sanidad y Consumo,  
JOAQUíN COLOMER SALA  
   
Conveni entre la Generalitat Valenciana i l'Ajuntament d'Altea el qual aprova la transferència a la Generalitat Valenciana de la titularitat del Servei de Planificació Familiar i Sexualitat   
València, 13 de juliol de 1994  
REUNITS  
D'una banda, Joaquín Colomer Sala, conseller de Sanitat i Consum de la Generalitat Valenciana.  
I d'altra, l'Alcalde de l'Ajuntament d'Altea.  
EXPOSEN  
L'article 38 de l'Estatut d'Autonomia de la Comunitat Valenciana, segons el que preveu l'article 149 de la Constitució, estableix que correspon a la Generalitat Valenciana, en matèria de sanitat interior, i entre altres, les competències següents:  
- El desenvolupament legislatiu i l'execució de la legislació bàsica de l'estat, excepte en allò que fa referència al règim econòmic de la Seguretat Social.  
- L'organització i l'administració dins del seu territori de tots els serveis relacionats amb la matèria que s'expressa i l'exercici de la tutela de les institucions, entitats i fundacions en matèria de Sanitat i Seguretat Social, excepte la reserva estatal de l'alta inspecció.  
- La Llei 14/1986, de 25 d'abril, General de Sanitat, amb caràcter bàsic, les competències de les comunitats autònomes, que queden delimitades per exclusió a les no atribuïdes a l'estat o, a altres administracions infracomunitàries.  
La disposició transitòria primera de la Llei General de Sanitat i, en la seua aplicació, les disposicions transitòries segona i tercera de la Llei 8/1987 de la Generalitat Valenciana, del Servei Valencià de Salut, estableixen l'adscripció funcional dels serveis i establiments sanitaris de les corporacions locals al Servei Valencià de Salut.  
Estableixen, igualment, la realització de convenis entre el Consell de la Generalitat Valenciana i les Corporacions Locals a efectes de transferir a la Generalitat Valenciana la titularitat dels centres, serveis i establiments sanitaris actualment dependents de les corporacions locals.  
En matèria de personal, l'article 140 del Reial Decret Legislatiu 781/1986, de 18 d'abril, en regular les situacions en què poden trobar-se els funcionaris de carrera de l'administració local, recull la situació de servei en les comunitats autònomes.  
El Decret 109/1988, de 18 de juliol, del Consell de la Generalitat Valenciana, estableix en el seu article seté que els acords de transferència se sotmetran a l'aprovació del Consell i de l'òrgan competent de la corporació local, mitjançant les propostes corresponents de convenis entre ambdues administracions.  
En la sessió plenària que es va fer el dia 13 de juliol de 1994, la Comissió Mixta de transferències en matèria de sanitat, entre la Generalitat Valenciana i l'Ajuntament d'Altea va adoptar el corresponent acord de transferències.  
ACORDEN  
Primer  
Els serveis i establiments que assumeix la Generalitat Valenciana:  
A) Es traspassa a la Generalitat Valenciana les funcions atribuïdes i la titularitat del servei establert que tot seguit es descriu, i queda adscrit al Servei Valencià de Salut.  
A.1 La gestió dels serveis i de les funcions fetes pel Centre de Planificació Familiar d'Altea regulada pel Decret 149/1986, de 24 de novembre, del Consell i les ordres de la Conselleria de Sanitat i Consum de 31 de març de 1987 i de 30 de gener de 1991.  
Segon  
Els béns, els drets i les obligacions que traspassen:  
A) Transfereix a la Generalitat Valenciana, perquè siga incorporat al seu patrimoni:  
A.1 Els béns afectes als serveis traspassats (annex I).  
B) Les obligacions relatives a les funcions i serveis transferits, reconeguts o no satisfetes anteriorment a la vigència del decret de transferències, hauran de fer-se per l'Ajuntament d'Altea a càrrec del seu propi pressupost.  
Tercer  
El personal adscrit als serveis traspassats.   
A) El personal funcionari i laboral, de caràcter fix, que presta les seues funcions en els centres, serveis i establiments traspassats, passarà a dependre de la Generalitat Valenciana, a través del Servei Valencià de Salut i quedaran els funcionaris en situació de serveis en les comunitats autònomes d'acord amb el que preveu l'article 140 del Reial Decret Legislatiu 781/1986, mentre que el personal laboral quedarà en la situació jurídica que li correspon segons el conveni col·lectiu o legislació laboral general aplicada.   
El personal transferit de caràcter fix conservarà el règim econòmic i jurídic derivat de la seua situació d'origen, sense perjudici que la seua prestació de serveis s'adapte a les característiques de les institucions sanitàries de la Seguretat Social dependents de la direcció general del Servei Valencià de Salut, i de la potestat organitzativa de l'administració. No obstant això, se li donarà l'opció d'integrar-se com a personal estatutari, en la categoria professional que li correspon d'acord amb la llista d'homologacions de l'annex II.  
El personal de caràcter temporal adaptarà també la seua prestació de serveis a les característiques de les institucions sanitàries, però conservarà la seua vinculació temporal segons el contracte o nomenament que tinguera anteriorment.  
B) L'Ajuntament d'Altea notificarà al personal que corresponga, allistat en l'annex III, el seu traspàs a la Generalitat Valenciana. Igualment, remetrà a la Conselleria de Sanitat i Consum, abans del dia 15 de setembre de 1994, una còpia certificada de tots els expedients del personal i també dels certificats de havers referits a la data immediatament anterior a la d'efectes de la transferència.  
Quatre  
La data d'efectivitat de la transferència.  
Les transferències i traspàs d'aquest acord serà efectiva a partir del dia 1 d'agost de 1994.  
El contingut d'aquest acord, en forma de conveni, serà sotmès, perquè siga aprovat, al Ple de l'Ajuntament i al Consell de la Generalitat Valenciana, com s'estipula l'article 7é del Decret 109/1988, de 18 de juliol, del Consell de la Generalitat Valenciana.  
Cinquena  
Per contribuir al finançament de les despeses ocasionades per la prestació dels serveis de planificació familiar i sexualitat des de l'1 de gener de 1994 fins a la data en què serà vigent aquesta transferència, la Conselleria de Sanitat i Consum abonarà a l'Ajuntament d'Altea a càrrec de l'aplicació pressupostària 04.83.17.7993.170.62.6 i prèvia certificació de l'interventor municipal, una compensació econòmica. L'import no excedirà de la quantitat de 4.481.251 pessetes.  
Per la Generalitat Valenciana, el conseller de Sanitat i Consum: Joaquín Colomer Sala.  
Per l'Ajuntament, l'alcalde president: Bautista Borja Zaragozi.  
ANNEX I  
Conveni entre la Generalitat Valenciana i l'ajuntament d'Altea, el qual aprova la transferència a la Generalitat Valenciana de la titularitat del Servei de Planificació Familiar i Sexualitat  
Mobiliari  
2 mobles amb prestatgeries amb dues portes (dos mòduls)  
2 vitrines de cristall per a material clínic  
3 papereres metàl·lics negres  
1 taula de rebedor de cristall  
1 penjador de peu me`tàl·lic  
8 penjadors de paret  
1 planta natural amb test  
1 frigorífic portàtil xicoteta  
1 cartutx de gel  
Material de despatx  
3 arxivadors d'històries clíniques amb 4 calaixos de color negre  
1 arxivador d'històries de 4 calaixos de color gris  
1 fitxer amb la grandària d'una quartilla de cartró  
2 fitxeers amb la grandària de mitja quartilla de cartró (volant)  
4 plates portafolis de plàstic  
1 tissores d'escriptura  
1 màquina de fer grapes  
1 lleva grapes  
1 trepadora d'escriptori de 2 forats  
Material clínic  
Mobiliari  
2 flexos de peu  
2 cubells de pedal  
1 poltre ginecològic de peu  
1 llitera de cuir  
2 tamborets de cuir  
1 mampara de tres cossos  
1 bàscula electrònic bany amb memória  
2 taules auxiliars de cristall per a material  
Material  
1 microscopi "Olimpus cH2"  
1 ecógraf líneal "Tokiokeyki" amb teclat  
1 impressora "Mitsubishi"  
1 monitor "Hantavex"  
1 estabilitzador de corrent elèctrica per a l'ecógraf  
1 taula auxiliar d'ecógraf  
1 fonendoscopi  
1 esfingomanòmetre de taula  
Instrumental  
1 portabisturí  
2 tisores xicotetes  
4 pinces porta-sutures  
1 espècul mitjà  
1 espècul gran  
1 espècul xicotet  
4 pinces de biòpsia  
2 tisores corbes xicotetes  
2 tisores corbes mitjanes  
3 pinces pozzi  
4 pinces porta tampons de cotó en pèl o de gasa  
4 histeròmetres  
1 pinça extractora de DIU  
1 pinça  
3 capses d'instrumental metàl·liques de 30\*12  
1 capsa d'instrumental xicoteta  
1 safata quadrada xicoteta  
1 safata quadrada gran  
Material àudio-visual  
Diapositives  
Programa educatiu modular "Sexualitat i contracepció", 3 volums  
Cintes de vídeo  
- La nostra sexualitat"  
- Diagnòstic precoç del càncer de mama  
- La primera visita a un centre de Planificació familiar"  
ANNEX II  
Conveni entre la Generalitat i l'ajuntament d'Altea, que aprova la transferència a la Generalitat Valenciana de la titularitat del Servei de Planificació Familiar i Sexualitat  
Sense contingut, per no haver-hi personal a transferir en aquest cas.  
ANNEX III  
Conveni entre la Generalitat i l'ajuntament d'Altea, que aprova la transferència a la Generalitat Valenciana de la titularitat del Servei de Planificació Familiar i Sexualitat  
Sense contingut, per no haver-hi personal a transferir en aquest cas.


Còpia Permalink ELI